“ซีร็อกซ์” ประกาศล้มดีล 6,100 ล้านเหรียญสหรัฐฯ ยกเลิกขายกิจการให้ “ฟูจิฟิล์ม”
ผู้ผลิตเครื่องถ่ายเอกสารยักษ์ใหญ่ “ซีร็อกซ์” ประกาศล้มดีล 6,100 ล้านเหรียญสหรัฐฯ ยกเลิกขายกิจการให้ “ฟูจิฟิล์ม” หลังไม่ได้รับความชัดเจนด้านข้อมูล 
14 พ.ค. 2561

ผู้สื่อข่าวรายงานว่า บริษัทซีร็อกซ์ (Xerox) ซึ่งเป็นผู้ผลิตเครื่องถ่ายเอกสารยักษ์ใหญ่ของโลก ประกาศยกเลิกแผนควบรวมกับฟูจิฟิล์ม (Fujifilm) โฮลดิงส์ของประเทศญี่ปุ่น โดยระบุว่า จะยกเลิกการขายบริษัทด้วยมูลค่า 6,100 ล้านเหรียญสหรัฐฯ หรือ 195 ล้านบาท ให้แก่ Fujifilm ในญี่ปุ่น
โดยการประกาศล้มดีลนี้ถือเป็นบทสรุปของการต่อสู้ยาวนานหลายเดือน อย่างไรก็ตาม Fujifilm ได้โต้แย้งว่าการยกเลิกนี้ถือเป็นการตัดสินใจฝ่ายเดียวของ Xerox พร้อมกับระบุว่า Fujifilm ไม่เชื่อว่า Xerox มีสิทธิตามกฎหมายที่จะยุติข้อตกลงระหว่าง 2 บริษัทที่เกิดขึ้นแล้ว
ด้าน Fujifilm ระบุว่า ทางซีร็อกซ์ไม่มีสิทธิ์ที่จะถอนตัวออกจากข้อตกลง และเรียกร้องให้ทางบริษัทเรียกประชุมผู้ถือหุ้นทันที และนอกจากนี้ทางฟูจิฟิล์มชี้ว่า ทางบริษัทกำลังอยู่ในระหว่างการพิจารณาถึงการดำเนินการทางกฎหมายสำหรับเรียกร้องค่าเสียหาย
ขณะที่ Xerox บริษัทสัญชาติอเมริกัน ระบุว่า จะไม่ดำเนินการตามข้อตกลงที่เกิดขึ้น เนื่องจาก “ความไม่ชัดเจนของข้อมูล” ระหว่างผลการตรวจสอบในบริษัทฟูจิซีร็อกซ์ Fuji Xerox ที่ทั้งคู่ร่วมทุนกันทำธุรกิจในเอเชีย และรายงานก่อนหน้าที่ยังไม่ได้ตรวจสอบ เบื้องต้น นักลงทุน Icahn ยอมรับว่ารู้สึกยินดีที่ Xerox ได้ยุติโครงการควบรวมกับ Fujifilm
“ในช่วงไม่กี่สัปดาห์ที่ผ่านมา บอร์ดของซีร็อกซ์ ได้ออกมาเรียกร้องหลายครั้งให้ทางฟูจิฟิล์มเข้าสู่การเจรจาในเงื่อนไขที่ถูกปรับปรุง สำหรับข้อเสนอสัญญาทางธุรกิจ แต่ถึงแม้มีการเรียกร้องออกจากฝ่ายเรา กลับพบว่าทางฟูจิฟิล์มไม่ได้ให้หลักประกันว่า ทางบริษัทจะสามารถทำให้เกิดขึ้นได้ภายในกรอบของเวลาที่กำหนด” อดีตบอร์ดของซีร็อกซ์กล่าว